Na osnovu člana 33 Zakona o lokalnoj samoupravi ("Službeni list CG", br. 2/18, 34/19, 38/20, 50/22, 84/22 i 85/22) i člana 31 stav 2 Statuta Glavnog grada ("Službeni list CG - Opštinski propisi", br. 8/19, 20/21 i 49/22), Skupština Glavnog grada - Podgorice, na sjednici održanoj dana 19. oktobra 2022. godine, donijela je

**ODLUKU**

**o oslobađanju plaćanja naknade za komunalno opremanje građevinskog zemljišta u LN 635 KO Podgorica II, u zahvatu DUP-a “Zagorič 3 i 4-zona 2” u Podgorici**

**Član 1**

Stambena zadrugazdrastvenih radnika Crne Gore “ZDRASTVO” Podgorica, oslobađa se obaveze plaćanja naknade za komunalno opremanje građevinskog zemljišta površine cca 20.888m2 koje je označeno kao katastarska parcela broj 281/2 KO iz lista nepokretnosti 635 KO Podgorica II a koja čini veći dio urbanističke parcele broj 1-15 u zahvatu DUP-a “Zagorič 3 i 4-zona 2” u Podgorici, za potrebe izgradnje stambenog objekta za zaposlene u javnim zdrastvenim ustanovama na teritoriji Glavnog grada.

**Član 2**

Naknada za komunalno opremanje građevinskog zemljišta predstavlja učešće Glavnog grada u izgradnji predmetnog objekta, s tim što je investitor dužan da o svom trošku izvrši kompletno komunalno opremanje građevinskog zemljišta do priključka na urbanističku parcelu, u skladu sa planskim dokumentom.

Iznos naknade za komunalno opremanje građevinskog zemljišta utvrdiće se nakon izrade revidovanog projekta u skladu sa Odlukom o naknadi za komunalno opremanje građevinskog zemljišta ("Sl. list CG - Opštinski propisi", broj 39/20).

**Član 3**

Ova odluka stupa na snagu danom objavljivanja u "Službenom listu Crne Gore - Opštinski propisi".

Broj: 02-016/22-706

Podgorica, 19. oktobar 2022. godine

**SKUPŠTINA GLAVNOG GRADA - PODGORICE**

**PREDSJEDNIK,**

**dr Đorđe Suhih**